અમદાવાદ: કલોલ તાલુકાના સઈજ ગામ નજીક અાવેલ સુપ્રસિદ્ધ સિદ્ધનાથ મહાદેવ મંદિરના મહંત અને તેના શિષ્યની ગઈ મોડી રાતે કોઈ અજાણ્યા શખસોએ રહસ્યમય સંજોગામાં હત્યા કરતાં અા ઘટનાએ સનસનાટી મચાવી દીધી છે. પ્રાપ્ત માહિતી પ્રમાણે અા અંગેની વિગત એવી છે કે કલોલથી ૫ કિલોમીટર દૂર સઈજ ગામ પાસે સિદ્ધનાથ મહાદેવનું ભવ્ય અને પુરાણું મંદિર અાવેલું છે. અા મંદિરમાં છેલ્લા કેટલાક વખતથી દિલીપગીરી કૈલાસગીરી ગૌસ્વામી મંદિરના મહંત તરીકે હતા અને ઈશ્વર નામનો યુવાન તેમનો શિષ્ય હતો તે મહંતની સેવા ચાકરી કરતો હતો અને બંને ગુરુ શિષ્ય મંદિરના કેમ્પસમાં જ અાવેલા મકાનમાં રહી સેવા પૂજા કરતા હતા.